• Die volgende raat teen epilepsie is eenmaal voorgestel: “Neem ’n spyker van ’n skeepswrak, maak ’n armband daarvan en sit daarin die been van ’n takbok se hart wat uit sy liggaam geneem is terwyl hy nog gelewe het; sit dit aan die linkerarm; die resultaat sal jou verstom.”
REGS: Die praktyk om bloedsuiers geneeskundig te gebruik, bestaan blykbaar nog op sekere plekke, te oordeel na hierdie foto. Hier is ta ewe lustig besig om ’n bloedgeswel van ’n wond te dreineer.
· ’n Kluisenaar met die naam Simon Stylites, wat sy tyd bo-op ’n pilaar verbeusel net, het toegelaat dat maaiers sy liggaam vreet en hulle aangemoedig om te “eet wat die Here voorsien het”. Maaiers word inderdaad vandag nog op sekere plekke gebruik om wonde skoon te maak.
· Tandheelkunde het eers in die negentiende eeu ’n beroep geword. Voor dit is tande deur allerhande soorte mense getrek.
’n Bakterie is ’n enkelvoudige sel en dus te klein om met die blote oog gesien te word. As die volopste lewensvorms op aarde, kom hulle feitlik oral voor—in die lug, grond, mere, waterpanne en riviere, in die see, op jou vel en binne-in jou liggaam.
Die meeste bakterieë is onskadelik. Trouens, party is goed vir ons. Dié wat byvoorbeeld in die ingewande van mense en diere woon, help met die spysvertering. ’n Paar veroorsaak egter siektes en partykeer selfs die dood.
Buitekant gasheerselle is hulle niks meer as pakkies onaktiewe chemikalieë nie. Sodra hulle egter die selle binnegedring het, word hulle verwoestende monsters wat beheer van die selle oorneem en hulle in fabrieke verander wat kopieë van die virusse maak. Wanneer hulle eers gevestig is, versprei hulle maklik na ander selle en doen dieselfde daar.
Die siekte is in 1981 ontdek en het spoedig regoor die wêreld versprei. Die virus val die selle aan wat die liggaam verdedig en maak dit kwesbaar vir allerhande soorte infeksies.
MIV word in liggaamsvloeistowwe gevind en word versprei deur geslagsomgang met 'n besmette persoon te hê, deur die oortapping van besmette bloed of deur spuitnaalde te deel (soos dwelmslawe maak). Swanger moeders kan ook die virus na hul ongebore babas oordra. (Lees ook ons volledige artikel oor vigs.)
LAGSIEKTE, of kuru, is ’n dodelike siekte wat, sover bekend, nog slegs by die Fore-kannibale van Papoea-Nieu-Guinee aangetref is. Wetenskaplikes reken die virus wat dit veroorsaak, kon versprei het deur die menslike breine wat hulle geëet het.
OUER Suid-Afrikaners onthou ’n keer meer as ’n halfeeu gelede toe skole vir ’n tyd lank gesluit is weens die gevaar van “kinderverlamming”. Die siekte poliomiëlitis, meer dikwels polio genoem, het soveel kinders platgetrek dat die skole toegemaak is om die verspreiding daarvan te voorkom. Polio is ’n aaklige siekte wat die senustelsel kan aanval, spierswakte kan veroorsaak en tot ’n akute en blywende verlamming van ledemate en selfs die dood kan lei.
Vir Salk het dit hoegenaamd nie om ryk word gegaan nie. Toe eenmaal aan hom gevra is wie die patent vir sy entstof besit, was hy enigsins verbaas dat iemand sou dink dat hy geld daaruit sou wou maak. “Daar is geen patent nie,” het hy gereageer. “Kan jy die son patenteer?”